Erich Wolfgang Korngold

Erich Wolfgang Korngold (født 29. mai 1897 i Brünn i Østerrike-Ungarn, Brno i det nåværende Tsjekkia, død 29. november 1957 i Los Angeles i USA) var en amerikansk
komponist og dirigent. Han ble en av de viktigste og mest innflytelsesrike komponistene i Hollywoods historie. Han komponerte både klassisk musikk og filmmusikk. Korngold var den første komponisten fra utlandet som komponerte lydspor til Hollywood-filmer.Burlingame, Jon. "Erich Wolfgang Korngold: A Retrospective", video, 9 min.

Da han var 11 år gammel ble ballettstykket hans Der Schneemann en sensasjon i Wien. Han skrev et pianostykke til Artur Schnabel da han var 13 år. Korngold skrev også operaene Violanta og Der Ring des Polykrates, som hadde premiere i München i 1916. Han fikk mye oppmerksomhet for operaen Die tote Stadt, og i 1921 var han dirigent for operahuset i Hamburg.Kennedy, Michael. The Oxford Dictionary of Music, Oxford Univ. Press (2013) s. 464 I 1920-årene bearbeidet han operettene til Johann Strauss II for teateret. Fra 1931 underviste han ved Universität für Musik und darstellende Kunst Wien.

På forespørsel av Max Reinhardt dro Korngold til USA i 1934 for å komponere filmmusikk. Han fikk god kritikk for arbeidet på hans første film, En midtsommernattsdrøm (1935). Korngold vant Oscar for beste originalmusikk to ganger for arbeidet i filmene Anthony Adverse (1936) og Robin Hoods eventyr (1938). Han skrev lydsporet til 16 Hollywood-filmer og ble nominert til Oscar for to andre filmer. Korngolds filmmusikk i Robin Hoods eventyr ble kåret til tidenes 11. beste filmlydspor fra USA av det amerikanske filminstituttet.

 Filmografi (utvalg) 
 1945 – San Antonio (komponist)
 1943 – Evig uskyld (komponist)
 1942 – Ringer på vannet (komponist)
 1941 – Ulf Larsen (komponist)
 1940 – Havørnen (komponist)
 1939 – Dronningens elsker (komponist)
 1939 – Juarez (komponist)
 1938 – Robin Hoods eventyr (komponist)
 1936 – Anthony Adverse (komponist)
 1935 – Kaptein Blood (komponist)

 Oscar for beste originalmusikk 
 Vant 
 1938  – Robin Hoods eventyr
 1936  – Anthony Adverse (musikkavdelingen ved Warner Bros. ble tildelt statuetten)

 Kun nominert 
 1940  – Havørnen
 1939  – Dronningens elsker
 1935  – Kaptein Blood

 Referanser 

 Eksterne lenker 




Kategori:Personer fra Brno
Kategori:Filmmusikkomponister
Kategori:Operakomponister
Kategori:Komponister fra USA
Kategori:Personer fra USA født i Østerrike
Kategori:Oscar-vinnere (musikk)